Блез Сандрар
Блез Сандрар () (1 септември 1887 – 21 януари 1961 г.) е псевдоним на швейцарския писател и поет Фредерик-Луи Созе.

Биография 
роден на 1 септември 1887 г. в буржоазно семейство на протестанти от Ла Шо дьо Фон, Швейцария. Той е писател със значителен принос в европейското модернистично движение.

На 16 години Фредерик бяга от дома си, като пътува с влак, който го отвежда в Москва. От там той продължава пътуването си с Транссибирския влак и пристига в Китай. За известно време той пътува и живее с Роговин, като те се издържат от продажбата на дребни вещи – отвертки, джобни ножчета, тирбушони и др. На 20 години Блез Сандрар, който впоследствие става натурализиран французин, за първи път пристига във Франция. Първото му начинание се оказва безуспешно, но началото на неговото богатство е отглеждането на пчели. След това той заминава за Брюксел и Лондон. В Лондон той е жонгльор в мюзикхол. Живее в една стая с един млад студент – Чарли Чаплин, който по това време също се е подвизавал с празни джобове.

Влюбен във Франция, Блез Сандрар се включва в Чуждестранния легион по време на Първата световна война – губи едната си ръка. Изпълненият с дързост и новаторство език на Сандрар описва зараждащия се свят на машините, гарите (които той сравнява с катедрали), притеснените или непознати лица, които среща по времето на един век, в който се открива пространството и скоростта.

Творчество 

Ето как описва раждането на писателя Блез Сандрар Клод Льороа:

По повод решението си да се отдаде на писането изцяло самият Блез Сандрар пише:

Легендата за Новгород 
В 1995 г. Кирил Кадийски оповестява, че е намерил уникално антикварно издание от първата творба на Сандрар, „Легендата за Новгород“, публикувана на руски език в Москва през 1907 г. Автентичността на находката е оспорена и следва контроверзия, но междувременно започва да се твърди, че екземплярът е влязъл в частна колекция и до него няма повече достъп.

На български 
 Злато, София: Ив. Г. Игнатов и синове, 1927; прев. А. Филипов
 Злато: Невероятната история на генерал Йохан Аугуст Сутер (повест), София: Народна култура, 1971, прев. В. Ганчев
 В сърцето на света (Стихотворения), София: Народна култура, 1987, прев. и състав. Иван Бориславов
 Поезия / Poemes, София: Нов златорог, 2000, двуез., прев. и състав. Кирил Кадийски, предг. Мириам Сандрар (472 с.) ISBN 954-492-148-6

Източници

Външни препратки 
 
 Стихотворения и поеми на Блез Сандрар в превод на Кирил Кадийски
 Иван Бориславов, Блез Сандрар – на кръстопътя на авангардните течения, в-к „Литературен форум“, бр. 9 (432), 24 октомври 2000 г.
  Литературното наследство на Блез Сандрар, HelveticArchives, Национална библиотека на Швейцария
  Centre d'Études Blaise Cendrars (CEBC) към Бернския университет
  Petri Liukkonen, Подробна биобиблиография на Блез Сандрар, Books and Writers (kirjasto.sci.fi). Архивирано

Швейцарски писатели
Швейцарски поети
Френски писатели
Френски поети
Модернизъм
Писатели футуристи
Френски журналисти
Френски военни дейци от Първата световна война
Починали в Париж